Tänä iltana yksinoikeudella 60 Minutes -ohjelmassa.
Kymmenen vuotta sitten kukaan Maassa ei tiennyt,
että olimme jo Vihreäksi Lyhdyksi itseään kutsuvan sankarin suojeluksessa.
Hän teki itsensä yhtäkkiä tunnetuksi -
pysäyttäessään meteorin, joka uhkasi tuhota Victorian putoukset.
Tai ainakin osittain tunnetuksi.
Tämä on kaikkien aikojen ensimmäinen supersankarin avoin haastattelu.
Oletko hermostunut?
En hermoile.
Se kuuluu työnkuvaan. - Niin tietenkin.
Olen innoissani.
Siinä tapauksessa: kuka olet?
Olen Hal Jordan.
Hitto vie, Marcus! - Joudumme pulaan takiasi.
Vahdi vain ikkunaa.
Mitä haluat maailman tietävän sinusta?
Olen ilmavoimien veteraani. Olen entinen koelentäjä.
Ja sen, että...
Olen tavallinen ihminen -
kuten tekin.
Paitsi että olet myös Maan ensimmäinen Vihreä Lyhty.
Sekin on totta.
Hal Jordan monella tapaa syntyi rooliinsa.
Hänen isänsä oli palkittu koelentäjä,
joka kuoli onnettomuudessa, kun Hal oli vasta kahdeksanvuotias.
Hal seurasi isänsä jalanjäljissä...
Pahus! Hän tuli kotiin.
Hitto. Sulje telkkari, John.
Olen ainoa täällä, mutta olemme kuin partiopoliiseja.
Vastaamme kukin -
osasta galaksia. - Sammuta se!
Miten teidät valitaan tehtäväänne?
Liittyykö siihen koe? - John!
Sammuta telkkari. - Kysymyksiä on vain yksi.
Nyt ollaan liemessä.
"Pelkäätkö?"
Ja vastasit: "En."
Niin vastasin.
Jokainen lapsi pelkää eniten vanhempansa menettämistä.
Kun niin tapahtuu...
Sitten ei ole enää pelättävää.
STEWART - MERIJALKAVÄKI
Mikä hänen oikea nimensä on?
Hal jotain.
Hal?
Niin.
Ulos, heti.
Pelkäätkö?
En.
Lähdetään hampurilaiselle.
Perhana.
Olen myöhässä.
Niin olet.
Etkö sano mitään?
Etkö varmasti ole vihainen? - En.
Minä olisin raivoissani.
Katosin kahdeksi viikoksi.
Ilman selityksiä. Tulin krapulaisena ja myöhässä.
Kai sinua suututtaa edes vähän?
Ei, sir.
Ärsyttää aavistuksen?
Ei, sir.
Miksi jokainen sanomasi "sir" kuulostaa yhä enemmän haistattelulta?
En tiedä, sir.
Mietit kai, missä olin.
Oletko kuullut Pharon 4:stä?
Koulutukseni on kesken. Olemme pysyneet Maassa.
Niin tietenkin.
Se on planeetanpahanen, joka oli sisällissodan partaalla.
Pointtini on tämä.
Olen krapulassa, koska juhlin rauhan solmimista.
Miten onnistuit?
Hiukan puhetta ja hiukan pieksämistä. Tiedäthän.
En tiedä. Siinä pulma onkin.
Sinulla riittää aikaa.
Ei millään pahalla,
mutta olemme tehneet tätä nyt kaksi kuukautta,
enkä ole pitänyt sormusta.
Älä sitä helyä mieti. Se valitsee sinut aikanaan.
Vartijat valitsivat minut. Luulin sen ratkaisevan.
Siniset pääpomot ehkä pitävät sinusta,
mutta olet pelkkä sijaisope, Junior.
Et ole valmis luokan eteen ennen kuin sormus sanoo niin.
Siinä. Haluatko sen?
Onko tämä koe?
Viiden kilsan päässä on tacokioski.
Tavataan siellä.
Haloo? - Isä, hän yritti tappaa minut.
Olimme menossa lentotunnille, ja hän...
Jordan yritti tappaa minut.
Ei hän voi tappaa sinua. Hän vain yrittää saada sinut hermostumaan.
En ole hermostunut.
Sitten hän testaa sinua.
Kiukuttelu sallitaan vain heille.
Vedä siis henkeä ja rauhoitu.
Pidä pääsi kylmänä. Pystytkö siihen?
Pystyn kyllä.
Hyvä. Haluat tätä, etkö vain?
Tietenkin haluan.
Jatka samaan malliin, niin työ on sinun.
Selvä.
Hemmetti.
Olenko kuollut?
Mitä? - Pidät sormustani.
Yritätkö olla hauska?
Suutuitko jostakin? Jos niin kävi, olen pahoillani.
Hal Jordanko muka pahoillaan?
Juuri niin.
Sain kai aivotärähdyksen.
Hetkinen nyt.
Aloitetaanpa alusta.
Kuka olet, sormusvaras?
John Stewart, kokelaasi.
Kokelaita ei oteta omalta sektorilta.
Nyt otetaan.
Mikä vuosi nyt on?
2016.
Voi pyhä...
Voisitko selittää, mistä tässä on kyse?
Olen Halin tajunnan varmuuskopio ja sormuksen tietoisuus.
Välitän itselleni viestin.
Olet siis Hal? - En. Tai olen. Suunnilleen.
Se on kuin tallentaisi itsensä pilveen.
Kun kopiota toisinaan tarvitaan, silloin...
Lyhdyistä on ladattava kopio viikoittain jälkipolvien vuoksi.
Onnettomuuksien varalta.
Minun olisi pitänyt kertoa se.
Luulin opettavani sinua.
Niin minäkin luulin.
Kuinka vanha kopiosi on?
Näemmä kymmenen vuoden takaa.
Minun on löydettävä itseni. Missä olen?
Viiden kilometrin päässä syömässä tacoja.
Hyvä. Lennätä meidät sinne.
En siis ole...
En ole opettanut lentämistä vielä.
Tehdäänpä näin.
Kerro minulle, mitä haluat kertoa itsellesi.
Luotanko sinuun?
Tarkoitan siis...
Tulemmeko toimeen?
Vallan mainiosti.
Nebraskan Rushvilleen tulee tavaraa.
Siinäkö kaikki? - Ymmärrän viestin.
Hei, hän on Vihreä Lyhty. - Tosiaanko?
Mahtavaa. - Kiitos.
Selfien aika!
Ilmielävänä. - Kysy häneltä.
Antakaa hänelle tilaa.
Ei tämä ole mikään eläintarha. - Kaverit eivät ikinä usko.
Tuon ruoan pöytäänne, herra Jordan.
Kiitos paljon. - Kiitos.
Kiitos. - Mennään.
Katso! Haluan tavata hänet.
Sopisiko, jos tyttäreni...
Ilman muuta. Tulehan.
Näin ikään.
Noin.
Kiitos. - Ei kestä.
Äiti kaipaa asuasi.
En sanonut niin.
Kerro äidillesi, että käytän sitä yhä toisinaan.
TACOJA - CARNITAS
Olisin voinut kuolla.
Koulutustahan sinä kaipasit.
Miten pelastauduit? Mitä teit sormuksella?
Kuplamuovia.
Olet nero. - Niin.
Talo tarjoaa jälkiruoan.
Kiitos paljon.
Saanko kysyä, miksi vain toisinaan?
Kun nuorena yrittää tehdä vaikutuksen,
pukee solmion ollakseen uskottava,
mutta vanhempana ja viisaampana...
Silloin tajuaa, että solmioista on vain riesaa.
Hyvin sanottu.
Joo.
Hyvin sanottu.
Anna sormukseni.
Lähetit muuten itsellesi viestin.
Mitä tarkoitat? - Sormus.
Tietoisuutesi varmuuskopio.
Olit mukavampi kymmenen vuotta sitten. - Mitä sanoin?
"Nebraskan Rushvilleen tulee tavaraa."
Maksa lasku.
Paskiainen.
VUOKRA-AUTOJEN NOUTO
Anteeksi, pääsy kielletty.
YLIOPISTOJALKAPALLO
Tosiaanko? Siellähän on koko kaupunki.
Älä viitsi. Riittää jo.
John Stewart. Olen Hal Jordanin työpari.
Luulin, että Vihreitä Lyhtyjä on vain yksi.
Olen harjoittelija.
Siis apuri, vai?
Soita nyt vain.
Hei, pomo.
Heitä on toinenkin.
Oletko tosissasi?
Hän saa seurata sivusta kuten se toinenkin hemmetin...
Asia selvä.
Mikä tilanne on?
Pysy poissa kentältä.
Hylkäsit minut.
Testasin sinua.
Halusin nähdä, tuletko tänne omin neuvoin.
On kulunut kuusi tuntia.
Miksi rikospaikka on yhä suljettu?
Pelastajia tuli kahdesta eri piirikunnasta.
Silminnäkijöitä saatetaan pois kymmenen kerrallaan.
Pikkukaupungin tahtiin.
En tajua. Lensit tänne vain istumaan penkillä.
Vastaus siihen mysteeriin lähestyy sinua.
Hei, seriffi...
Kane. Tässä on John Stewart.
Kerry.
John. Halin koulutettava.
Siinäpä kunnia.
Kuten aiempi riemukas tapaamisemmekin.
Teillä ei ole...
Valtuuksia. Tiedetään.
Ei olekaan. - Pian on.
En kestä tätä keskustelua taas.
Tiedän, että olet iso kiho,
mutta valtuutesi rajoittuvat uhkiin ulkoavaruudesta.
Tämän maanpäällisempää tapausta ei olekaan.
Uhrit osoittautuvat muukalaisiksi.
Miksi niin luulet? - Vaistoan sen.
Vai oikein vaistoat.
Vaistoan sen hyvin vahvasti.
Otapa siis kaikin mokomin komento.
Eikö tunnelma ole oudon rauhallinen joukkoampumiseksi?
He ovat shokissa.
Tai kukaan ei tunne uhreja.
Vaikuttaako kukaan erityisen järkyttyneeltä?
Seisooko kukaan ruumiiden vierellä?
Toista perässäni.
Muukalaisia.
Tiedän, että luulet auttavasi, mutta luota minuun.
Nuo ihmiset ovat ystäviäni ja naapureitani.
He ymmärtävät työsi ja tietävät, ettemme ole yksin,
mutta on eri asia kuulla se CNN:ltä -
ja nähdä se omin silmin.
Ehkä käy ilmi, että olet oikeassa,
mutta siihen asti yritän pitää väen rauhallisena.
Tee siis palvelus ja pysy erossa uutistoimittajista.
Oli hauska tavata.
Katsokaakin, että pysytte poissa tieltäni.
Hän on mahtava, eikö vain?
Hän inhoaa sinua.
Niin, mutta hurmaavalla tavalla.
Mitä täällä tapahtui?
Ellen erehdy, niin...
Kerro sinä minulle.
Näyttää siltä, että Rushville voitti potkumaalilla.
KOTI - 24 VIERAS - 21
Pallon jalusta on yhä paikallaan.
Aita on rikki.
Kotijoukkueen fanit kai rynnivät kentälle.
Joukkueet ovat verivihollisia, joten muutama vierasfani seurasi perässä.
Olemme Nebraskassa, joten moni kantoi asetta.
Neljä kuollutta, kaikki vierasjoukkueen väreissä.
Silti mikään ei selitä,
miksi epäilet muukalaisten liittyvän tähän.
Tein tätä jo, kun olit vaippaiässä.
Olen ainoa koko planeetalla, joka on tehnyt tätä työtä.
Jos vaistoan jotain, niin vaistoan.
"Nebraskan Rushvilleen tulee tavaraa."
Olet pitänyt juuri tätä paikkaa silmällä.
"Tavara" tarkoittaa avaruusolioita. Sanakin kuulostaa samalta.
Kyse on muustakin kuin vaistostasi.
Niinkö? - Niin.
Sinun on tiedettävä vain tämä.
Tämä on minun työni.
Ja minun työnäni pysyykin niin kauan kuin elän.
Enkä ole aikeissa kuolla pian.
Tee siis itsellesi iso palvelus -
ja vedä syvään henkeä, Junior.
Hitto.
Yksi heistä on yhä täällä.
Niin, tyyppi paitasillaan. Tarkkailen häntä.
Yritän keksiä, miksi hän ei ottanut hatkoja.
Kerroitko seriffille?
En tietenkään.
Rikospaikka on hänen.
Sitenkö toimisit, jos sormus olisi sinulla?
Niin. Noudatan komentoketjua.
Mene sitten noudattamaan sitä.
Suo anteeksi.
Hei, paskapää.
Mitä osaa käskystäni et ymmärtänyt?
Sinun on nähtävä jotain.
Jos tarkoitat sitä junttia paitahihasillaan,
joka riisui takkinsa,
ettei joutuisi muiden uhrien joukkoon,
yritän olla säikäyttämättä häntä,
jotta hän ei ala ammuskella kuten kuolleet kaverinsa.
Mokasin, vai mitä?
Niin taisit tehdä.
Hemmetti.
ONNEA KOULUN VUODEN 2016 JOUKKUE
Pärjäättekö? - Joo.
Kuulustelen häntä.
Paskat kuulustelet.
Hei.
Moi.
Janottaako?
Morjens, kaverit.
Toinen, kolmas ja neljäs, kiitos.
Tulee heti.
Väärensitkö äsken rahaa sormuksella?
En. Loin rahaa tahdonvoimallani.
Mutta et viitsinyt luoda mitään auttaaksesi takaa-ajossani. Selvä.
Sormus on vaarallinen ase.
Sen käyttäminen harkiten on koko homman ydin.
Kerro, miten sait sormuksen.
Tiedät jo. - Se, mitä tiedän,
ei voi pitää paikkaansa.
Vanhanaikaisella tavalla. En käynyt työhaastattelussa.
Ehkä olisi pitänyt.
Eikö noin suuri voima kuuluisi ansaita?
Todistamalla kykynsä eikä tulemalla valituksi sattumanvaraisesti.
Miksi piittaat siitä, miten sain sen?
Koska luulen, että siksi olemme Nebraskassa.
Olin ollut koelentäjänä pari vuotta.
Nukuin päätäni selväksi keskellä yötä -
yhä kengät ja farkut jalassa.
Yhtäkkiä huoneeni alkoi väristä.
Avasin silmäni.
Näin ison kuplan. Ison vihreän kuplan.
Se vihreä kupla nosti minut sängystä.
Ääni kaikui koko kehoni läpi.
Luiden, hampaiden, sydämen ja kaiken. Se kysyi:
"Pelkäätkö?"
Vastasin: "En."
"En pelkää."
Se nykäisi minut ikkunasta taivaalle.
Satoja kilometrejä kymmenessä sekunnissa.
Hävittäjälentäjä aistii kyllä lentonopeuden ja suunnan.
Siksi tiedän tarkalleen, mihin se laski minut.
Nebraskaan.
Noin 30 kilometrin päähän täältä,
eli keskelle ei mitään.
Mainio pakkolaskupaikka avaruusalukselle.
Siinä hän oli silmieni edessä. Aluksen pilotti.
Ihka aito avaruusolento.
Pinkki ja kalju, yski pimeässä hohtavaa verta.
Se oli aika hurjaa.
Hei! Luuletko olevasi hauska?
Olio alkoi puhua. Se oli pelkkää naksahtelua ja korinaa.
Hän teki kuolemaa.
Hän antoi minulle sormuksensa.
Kun pujotin sen sormeeni,
aloin ymmärtää joka sanan.
"Nimeni on Abin Sur.
Turvaan rauhaa ja suvereniteettia -
sektorilla 2814.
Se tehtävä on nyt sinun,
koska sormus valitsi sinut seuraajakseni."
Tiesinkö, mitä "suvereniteetti" tarkoittaa? En hitossa.
Hän sanoi vielä kaksi sanaa. Viimeiset sanansa.
Ne tulivat kuiskaten.
En ole varma, olivatko ne "onnea vaan" vai "voi paska".
Maapallo on syrjässä, heidän toimivaltansa ulkopuolella.
Galaksin perähikiää.
Mikä sattuma, että ihminen sai sormuksen.
Siniset pääpomot eivät halua -
Lyhtyjen tulevan lähimaillekaan.
Siksi vaistoni sanoi aina, että se maahansyöksy ei ollut sattumaa.
Kun aavistan pahaa,
pidän huolta, että minulla on vahti varoittamassa.
Halogrammi.
"Halogrammi." Nokkelaa.
Kiitos. - Ei se niin nokkelaa ollut.
Hei, Jordan! Paskanaama!
Etkö ole kuulevinasi?
Jos tuo kappale lähtee soimaan vielä kerran,
tungen sinut jukeboksiin.
Hän taitaa puhua sinulle.
Kuulen kyllä.
Haluatko tapella?
Haluat putkaan.
Siten pääset puhumaan sille kaverille,
jonka rouva seriffi pidätti.
Se "kaveri" on muukalainen.
Suunnitelmasi on typerä.
Ei elämäni typerin. - Siitä olen varma.
No niin, nyt mennään.
Kuule,
kohta näyttää siltä, että saan pahasti turpaani.
Tunnet kiusausta tulla apuun, mutta pysy tässä.
Asia selvä.
Kiitos.
Hei, tyypit.
Kertokaahan yksi juttu.
Mitä teillä on rullaluistimia vastaan?
Siinäpä nätti poika. Onko sinussa miestä?
Itse olet ihan siskoni näköinen.
Haista sinä...
Aiotko suostua?
Hän ei tosin polvistunut, mutta sormus on sormus.
En usko, että hän haluaa minun ikinä pitävän tätä.
Hän antoi sen sinulle.
Hän testaa minua.
Testaa miten?
Ketä kiinnostaa?
Mitä juot? - Kokista.
Kokista millä? - Kokiksella.
Et kai ole absolutisti?
En. Olen vain töissä.
Avaruuskyttänä.
Kuka niin sanoi?
Parisi on sellainen. Arvelin, että sinäkin olet.
Ei hän ole parini vaan kouluttajani.
Montako koulutettavaa hänellä on?
Olen ainoa.
Miksi hän valitsi sinut?
Pomomme valitsivat minut.
Onko avaruuskytillä pomoja?
Eikö kaikilla ole?
Kun koulutuksesi on ohi, sittenkö sinäkin olet oikea avaruuskyttä?
Maalla on vain yksi Lyhty kerrallaan.
Minut koulutetaan siltä varalta, että Jordanille sattuu jotain.
Olet varapelinrakentaja.
Olen kärsivällinen.
Etkä ole.
No niin, idiootit. Tappelu seis.
Ylös! - Soitanko taas äidillesi?
Ulos täältä. Heti.
Nyt lähdetään.
Viekää hänet ulos.
Oli kiva jutella, kuka oletkaan.
Olen John.
Saattaisitko minut autolleni?
Aiotko saarnata minulle?
En.
Tarjoan tulta.
SHERIDANIN PIIRIKUNTA POLIISILAITOS
En kommentoi, ja sillä hyvä.
Tiedät, etten puhu kesken olevasta tutkinnasta.
Selvä. Hyvä.
Kerro Barbille terveisiä.
Tulit kai maksamaan kaverisi takuut.
Maistuuko kahvi?
Niin tulin, ja ei kiitos.
Hän on hiukan äkäinen, koska suljin hänet siivouskomeroon.
Aivan kuin hän olisi halunnut tulla pidätetyksi -
päästäkseen putkaan puhuttamaan epäiltyä, vaikka kielsin.
Sanoin hänelle, että se oli typerä juoni.
Olisit sanonut kovempaa.
Voisinko nyt viedä typerän kaverini kotiin?
Et ennen syytteiden lukemista.
Tosiaanko?
Lisäksi kahdeksan pahoinpitelyä ja pidätyksen vastustaminen.
Miten syytetty vastaa?
Kaikella kunnioituksella, älkää viitsikö.
"Älkää viitsikö"?
Yritän kuulustella epäiltyä -
osana tärkeää tutkintaa, jonka...
Tutkintaa. Oletteko siis lainvalvoja?
Jos olette, mitä virastoa edustatte?
Olen Vihreä Lyhty.
En kysynyt, kuka olette, vaan edustamaanne virastoa.
Olen Vihreä Lyhty, ja edustan Vihreää Lyhtyä.
Esittäydyin saavuttuani rouva seriffille -
ja myönsin toimivallan kuuluvan hänelle.
Tekikö hän niin, seriffi?
Teki, mutta varsin koppavasti.
Oletteko koppava, herra Jordan?
Älkää vastatko tuohon.
Puolustusasianajaja William Macon. Anteeksi myöhästymiseni.
Syytetty ilmoitti, ettei halua asianajajaa.
Hän ei ymmärrä, että hänestä halutaan varoittava esimerkki,
mikä on absurdia, koska herra Jordan on sankari.
On toki totta,
etten virallisesti...
Sait työn. Palkkaan hänet.
Hienoa. Syytetty kiistää syyllisyytensä.
Pyydämme kohtuullista takuusummaa,
vaikka asiakkaaseeni teoriassa liittyykin pakenemisen riski, koska...
hän osaa lentää.
Kuka tuo on?
Mieheni.
Määrään takuusummaksi 100 000 dollaria.
Älkää viitsikö. - 200 000.
Nyt tiedätte, paljonko jokainen "älkää viitsikö" maksaa.
Kokeillaanko vielä?
Ymmärrämme. Kiitos, rouva tuomari.
Isäni toimittaa sekin lounasaikaan mennessä.
Asia selvä. Pysykää kaupungissa, herra Jordan.
Istunto päättyy.
Kiitos avusta.
Tämä on kunnia.
Jos tuntematon antaa minulle satoja tonneja -
ilman vastinetta, kyseessä on yleensä pahis.
Toivomme kyllä vastapalvelusta.
Isäni kutsuu teidät tänään illalliselle.
Hän on suuri ihailijanne, ja lienette samanhenkisiä.
Mitä teet, Billy?
Kutsuin herra Jordanin tänä iltana tilallemme, kulta.
He ovat aviopari. - Tietysti ovat.
Pikkukaupungissa kaikki ovat sukua.
Pahastuisin, ellei se olisi totta.
Billy Macon. Olet kai John. - Niin.
Pidätkö grilliruoasta?
Poju on vegaani.
Hän ei usko mihinkään nautinnolliseen.
Illallinen kelpaa kyllä.
Vain jos se sopii seriffille.
Mikäpä sen mukavampaa.
OPI MENNEESTÄ
Oma armeijako?
Jos se kävelee kuin ankka ja ampuu kuin ankka,
ankkahan se siinä.
Iltaa.
Hienoa, että pääsitte. - Hei.
Tässä on poikamme Noah.
Mitä kuuluu? - Noah, herrat Stewart ja Jordan.
Noah.
Hyökkääjä vai puolustaja?
Kumpaa vain tarvitaan.
Joukkuepelaaja. Hienoa.
Anteeksi, on pakko vastata.
Isä odottaa teitä keittiössä.
Noah, tule. Auta mummia.
Hei.
Joo.
Kelpaako olut?
Todellakin.
Tässä.
Olet appiukkoni taskussa jo ennen ensitapaamistanne.
Hän on ikävä velkoja.
Kuulostaa velallisen puheelta.
Ei ole vielä myöhäistä. Voit lentää kotiin.
Säästä itsesi pian koittavalta hetkeltä,
jolloin kadut tänne tuloasi.
Ei.
Kas vain.
Hal Jordan saapui juuri keittiööni,
ja vielä kaljakassin kanssa. Olenpa onnekas.
Pientähän tämä on. Tässä on John.
John. Will Macon.
Kättelisin, mutta käteni ovat tahmaiset lihasta.
Et kuulemma ole lihan ystävä.
Tilasin tofupihvejä. Toivottavasti ne käyvät.
Ystävällistä, kiitos.
Kiitos sinulle palveluksestasi. Merijalkaväen tarkka-ampuja. Vaikuttavaa.
Hän selvitti taustani.
Ettekö te omaani?
Jessus. Keskelle tuntematonta saapastelu,
vaikka onkin joukkotuhoase sormessa...
Olette luottavaisia tai ylimielisiä.
Hän on se luottavainen.
En luota kehenkään.
Mies minun makuuni.
Kivat tilukset sinulla.
Eivätkö olekin?
Ikävä kyllä en omista niitä. Olen vain tilanhoitaja.
Saanko kysyä, kenen palveluksessa?
Saat toki.
Valitettavasti salassapitosopimus estää minua vastaamasta.
Hallituksen takiako?
Anteeksi?
Hallitus varmaankin -
tarkkailee pomoasi ja odottaa -
oikeaa hetkeä rynnäköidä tänne takavarikoimaan aseet.
Luuletko, että maksoimme takuusi -
värvätäksemme sinut sotaan liittovaltiota vastaan?
Miksi sitten teitte sen?
Muukalaisten takia.
Tietenkin.
Koko maailma sekosi innosta, kun ilmaannuit.
Eikä ihme voimasi huomioiden, mutta se sai pääasian unohtumaan.
Galaksi kuhisee älyllistä elämää,
ja me olemme täällä kuin tarjottimella.
Helppo maali.
Nämä maat kuuluivat ennen kiowille, sitten siouxeille,
mutta laivat lähestyivät jo meren takaa.
Olen tutustunut galaksiimme,
ja se on aika rauhallinen paikka.
Mihin avaruuskyttiä sitten tarvitaan?
En ole mikään kajahtanut eristäytymisen kannattaja,
mutta tutkin historiaa.
Valloitusretket ovat rumia juttuja kaikkien kannalta,
mutta erityisen ikäviä ottavalle osapuolelle.
Tämä kaikki on vain vaatimatonta varautumista.
Ei kovin vaatimatontakaan.
Epäilen, että se seriffin sellissä istuva miekkonen -
on osa etujoukkoja.
Kysyisin syytä epäilyksellesi,
mutta sopimuksesi kai estää vastaamasta.
Ja miniäni mielestä et ole välkky.
Miniäsi estää minua puhuttamasta sitä miestä.
Voin poistaa sen ongelman.
Mihin hintaan?
Syödään.
Sinä tähtäät.
Anteeksi, kuinka?
Älä tähtää.
Kuvittele vain, kuinka se menee läpi.
Yritä uudelleen.
Älä jännitä.
Kuvittele vain.
Hyvä! Minähän sanoin.
Minähän sanoin.
Hieno heitto.
Mistä tiesit?
Isälläni oli tapana ampua omenoita pääni päältä.
Mummi! Minä osuin.
Näytä, kulta.
Asutko täällä?
Zoe Macon.
Nyt tiedät nimeni.
Tule, kulta. Etsitään muut.
Selvä. - Tule.
Joimme kaikki oluesi, mutta pakkasin sinulle tähteitä.
Kiitos paljon.
Puhuin myös Kerrylle.
Koska intressimme kohtaavat,
hän antaa sinun puhua epäillylle aamulla.
No...
Siinä ongelma onkin.
En tiedä, mitkä intressisi ovat.
Kaksi pojistani melkein kuoli eilen illalla -
ammuskelussa tuntemattomien kanssa.
Ehkäpä haluamme molemmat suojella planeettaa vieraalta väeltä.
Toivottavasti en pilannut tofuasi.
Ette, sir.
Se oli herkullista. - Hyvä.
Toisen omaahan on hauska nauttia.
Hyvää yötä, herrat.
Hei.
Mitä tuo tarkoitti?
Saatoin maata hänen vaimonsa kanssa.
"Saatoit"?
Ja makasinkin.
Tietääkö hän?
Siltä näyttää.
Hitto soikoon. Olemme olleet täällä vasta päivän.
Vaikuttavaa.
SHERIDANIN PIIRIKUNTA POLIISILAITOS
Sovimme yhdeksältä.
Paljonko kello on?
Ei yhdeksän.
Hän on Waylon Sanders, ammatiltaan rekkakuski.
Pomonsa mukaan ollut firmassa liki viisi vuotta.
Muukalaiset osaavat palkata väkeä valehtelemaan puolestaan.
Hän on vain ääliö Kimballista.
Hänestä otettiin röntgenkuvat sairaalassa.
Hänellä on kaikki elimet. Ei tuntusarvia.
Se sanotaan "tuntosarvia".
Miten sanotaan "haista paska"?
Kerro seriffille, kuinka monella lajilla -
on keinot tekeytyä ihmiseksi.
Neljällätoista. Ero ei näy röntgenkuvissa, verikokeissa eikä missään.
Et saa todisteitakaan. - Saan hänet tunnustamaan.
Joudut taas oikeuteen, jos kosket häneen.
Tai jos mätkit häntä vihreillä puhelinluetteloilla -
tai mitä ikinä sormuksellasi loihditkaan.
En rohkenisi.
Kymmenen minuuttia.
Viisi riittää.
Tulen mukaasi... - Et tule.
Vai vielä avaruusolio.
Olemme kaikki avaruusolioita.
Kaikki riippuu siitä, millä planeetalla on.
Haluaisitko kupin kahvia?
En, kiitos.
Haluat kai vain soittaa kotiin... Päästä kotiin.
Niin haluan.
Asutko Kimballissa?
Olen enimmäkseen tien päällä,
mutta kotikontuni ovat Kimballissa.
"Kotikontusi." Hurmaava ihmisten ilmaus.
Jos tulit katsomaan matsia, se on varmaan tärkeä ottelu.
Kimballista ajaa tänne...
Kaksi ja puoli tuntiako?
Suurin piirtein.
Pidän jalkapallosta -
ja kannatan joukkuettamme.
Niin minäkin pidän.
Milloin Nebraska voitti ensi kertaa mestaruuden?
Anteeksi?
Olethan jalkapallofani Nebraskasta.
Milloin Huskers voitti ensi kertaa?
Se oli... vuonna 1970. Bob Devaney.
Oikein.
Eka 200 jaardia ottelussa juossut?
Frank Solich?
Heisman-voittaja? - Rodgers.
Missä Harry Potter kävi koulua?
Anteeksi?
Velhopoika Harry Potter. Mikä hänen koulunsa nimi oli?
En...
Se oli kirja.
En juuri lue.
Kai edes käyt leffassa? Niitä tehtiin jotain 22.
Katson paljon futista.
Tuo siinä on vaikeinta. - Mitä?
Toiseksi tekeytymisessä.
Opettelit nippelitiedon,
muttet juttuja, jotka kaikki tietävät.
En ymmärrä. Kuka oikein olet?
Hal Jordan, Vihreä Lyhty.
Universumin Vartijoiden valtuuttama suojelija -
ulkoavaruuden uhkia vastaan.
Ja sinä, Waylon,
kuulut niihin.
Jestas, hän on todella täynnä itseään.
On varmaan vaikeaa olla sellaisen opissa, jota ei kunnioita.
Kunnioitan häntä kyllä.
Älä nyt.
Oikeasti.
Miksi?
En tiedä. Hän on peloton.
Jos välittää jostakusta, puolisosta, vanhemmasta tai lapsesta,
pelkää heidän menettämistään.
Tajusin ensinäkemältä,
ettei Jordan välitä kenestäkään.
Eikä kukaan välitä hänestä.
Ei hän ole peloton.
Hän on yksinäinen.
Miksi jäit paikalle? Mitä etsit?
Kun minä ilmaannuin, et toki voinut enää paeta,
mutta entä ennen sitä?
Tulin vain lukioiden futismatsiin.
Toiset Kimball-fanit ovat nyt kuolleita.
En tunne heitä.
Olen vain rekkakuski.
Tiedät varmasti paljon rekastasi,
mutta tuskin Bostonin teekutsuista,
Kelly Clarksonista, Barack Obamasta tai...
Barack Obama on Yhdysvaltain presidentti.
Siinäkö kaikki?
Olet Nebraskan maaseudulta.
Siinäkö kaikki sanottavasi Barack Hussein Obamasta?
Hän on 44. presidentti. George W. Bushin seuraaja.
Hänen syntymätodistuksestaan on jotain kiistaa.
Piru vieköön. Olet tosiaan avaruusolento.
Oletetaanpa, että olen.
Voi helvetti.
Sanotaan hypoteettisesti, etten ole tästä lemuavasta maailmasta.
Olen vieras, joka naamioitui suurella vaivalla -
ja perehtyi tyhjänpäiväisiin pallopeleihin,
jotka kiinnostavat täkäläisiä enemmän kuin pilaantuva ilmakehä -
tai vähäosaisimpien nälkä.
Jos näin moisen vaivan,
tehtäväni on oltava tärkeä.
Se tehtävä edellyttää hienovaraisuutta,
ja se on salattava -
galaktisilta rauhanturvaajilta,
koska siinä on kyse rauhan vastakohdasta.
Nimittäin sodasta.
Niin ollen,
jos joutuisin sellaisten käsiin,
olisin pakotettu äärimmäisiin toimiin,
jotta tehtäväni ei paljastuisi.
Hypoteettisesti.
Mitä sinulla hypoteettisesti olisi itsesi vaientamiseksi?
Syanidipillerikö?
Jotain isompaa.
Kuinka isoa?
Luustossani olisi biometrinen neutroniräjähde.
Aktivoisin sen ajatuksen voimalla...
Ellet anna minun mennä nyt heti.
Kai hän bluffaa?
Et mene mihinkään hypoteettisesti tai oikeasti.
Jos räjäytät itsesi,
imaisen sormukseni avulla koko pamauksen -
saamatta naarmuakaan.
Olet ollut täällä 48 tuntia.
Toitko lyhdyn, jolla ladata sormuksesi?
Lataus riittää kyllä.
Kuinka pitkäksi aikaa?
Niinpä.
Sinun kannattaisi miettiä, riittääkö energiani -
koko kaupungin tuhoamiseen.
Räjähdätkö vai etkö? On melkein lounasaika.
Melkein tuntuu siltä,
että haluat kuolla, Hal Jordan.
Eikö se riko kallisarvoista valaasi?
"Oli kirkas päivä tai pimeys musta..."
Älä.
"...paha ei jää vaille rangaistusta." - Vaiti.
"Varokoot kaikki pahuuden työssä..." - Lopeta.
"...Vihreä Lyhty valaisee yössä."
Harry Potterin koulu oli Tylypahka, senkin ääliö ulkoavaruudesta!
Piippaatko sinä?
Meidän pitää häipyä.
On jo myöhäistä. - Miksi tulit?
Miksi muutenkaan? Koston vuoksi.
Mitä minä sanoin?
Kappas vain. Et ole juuri vanhentunut.
Valehtelija.
Miten Noah voi?
Hän venähti pitkäksi.
Hän pelaa nyt joukkueessa. Pelinrakentajana.
Onko hän hyvä?
Osavaltion huippua.
Hienoa.
Tietääkö kukaan muu?
Vain kentänhoitaja.
Selvä.
PERUSTUU DC COMICSIN HAHMOIHIN
Tekstitys: Tero Vaaja